એફઆઈએફના જણાવ્યા અનુસાર આવા જથ્થા સાથેનાં વાહનો આજે ચાકોથી માટે રવાના કરાવવામાં આવશે. ચાકોથી નિયંત્રણ રેખા પાસે સરહદી ગામ છે. ત્યાંથી આ સામાન કમાન બ્રિજ થઈને કાશ્મીર મોકલવામાં આવશે. આ પુલ પાકિસ્તાનના કબજાવાળા કાશ્મીરને ભારતના કબજાવાળા કાશ્મીરને સાંકળતો પુલ છે.આ માટે જે ચીજવસ્તુ મોકલાઈ રહી છે તેમાં ચોખા, તેલ, શાકભાજી,માખણ અને દવાઓ તેમજ બાળકો માટેના આહારનો સમાવેશ થાય છે. આ સંસ્થાના હાફિઝ અબ્દુલ રઉફે વૈશ્વિક માનવતાવાદી સંગઠનો અને સંસ્થામાંથી કાશ્મીર મુદા પર મૌન સેવ્યું હોવાનો આક્ષેપ કર્યો છે.